|  |  |
| --- | --- |
|   **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΥΠΟΔΟΜΩΝ ΚΑΙ ΜΕΤΑΦΟΡΩΝ** **ΥΠΗΡΕΣΙΑ ΠΟΛΙΤΙΚΗΣ ΑΕΡΟΠΟΡΙΑΣ** **ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΗΣ ΥΠΟΣΤΗΡΙΞΗΣ**  **ΔΙΕΥΘΥΝΣΗ ΟΙΚΟΝΟΜΙΚΟΥ ΚΑΙ ΕΦΟΔΙΑΣΜΟΥ**  **ΤΜΗΜΑ ΟΙΚΟΝΟΜΙΚΩΝ ΕΚΜΕΤΑΛΛΕΥΣΕΩΝ**  **ΚΑΙ ΑΕΡΟΠΟΡΙΚΩΝ ΠΡΟΣΟΔΩΝ (Γ)**  **Πληροφορίες:** Ν. Γαργαρέτα **Τηλέφωνο:** 210 8916270 **e-mail:** d11c@hcaa.gr  | **Ελληνικό, 24/2/2017****Αρ. Πρωτ: Δ11/Γ/2952**  |

**ΘΕΜΑ: Πρόσκληση σε δημόσια διαβούλευση επί σχεδίου ΚΥΑ με τίτλο «Καθιέρωση τελών και παραβόλων για παρεχόμενες από την Υπηρεσία Πολιτικής Αεροπορίας υπηρεσίες καθώς και αναπροσαρμογή ισχυόντων παραβόλων, εξέταστρων και λοιπών δικαιωμάτων»**

Η Υπηρεσία Πολιτικής Αεροπορίας εκπόνησε σχέδιο Υπουργικής Απόφασης περί **«Καθιέρωσης τελών και παραβόλων για παρεχόμενες από την Υπηρεσία Πολιτικής Αεροπορίας υπηρεσίες καθώς και αναπροσαρμογή ισχυόντων παραβόλων, εξέταστρων και λοιπών δικαιωμάτων».**

 Το ως άνω προσχέδιο αναρτάται στην ιστοσελίδα της Υπηρεσίας Πολιτικής Αεροπορίας (Υ.Π.Α.) [www.hcaa.gr](http://www.hcaa.gr) και τίθεται σε δημόσια διαβούλευση προκειμένου να ληφθούν υπόψη σχόλια ενδιαφερομένων φορέων και φυσικών προσώπων.

Ο σχολιασμός και η υποβολή των σχετικών παρατηρήσεων μπορούν να υποβάλλονται από τους ενδιαφερομένους στις ηλεκτρονικές διευθύνσεις: d11c@hcaa.gr και govoffice@hcaa.gr έως και την Παρασκευή, 3 Μαρτίου 2017.

Οι προτάσεις, απόψεις και παρατηρήσεις που θα υποβληθούν κατά τη δημόσια διαβούλευση θα συνεκτιμηθούν στην τελική διαμόρφωση του υπόψη σχεδίου Κ.Υ.Α.

O Αν. Προϊστάμενος της Διεύθυνσης

 Οικονομικού και Εφοδιασμού

 Σ.ΖΑΡΚΑΔΑΣ

**Συνημμένα Αρχεία**
-1 Σχέδιο ΚΥΑ